
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 443 


30 Μα'ί'ου 1997 


ΠΕ ΡΙΕ ΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αύξηση ανωτάτου ορίου έκδοσης εγγυητικών επιστο¬ 
λών από την «Κτηματική Τράπεζα». 1 

Κήρυξη υποχρεωτικής της από 4.3.97 ΣΣΕ για τους ό¬ 
ρους αμοιβής και εργασίας των χειριστών και βοη¬ 
θών χειριστών εκσκαπτικών κλπ. μηχανημάτων ε- 

κτελέσεως τεχνικών έργων όλης της χώρας. 2 

Χορήγηση της Παιδιατρικής Νοσηλευτικής Ειδικότη¬ 
τας από το Γενικό Περιφερειακό Νοσοκομείο Θεσ¬ 
σαλονίκης «ΙΠΠΟΚΡΑΤΕΙΟ». 3 

Αύξηση της. λόγω ποσού, αρμοδιότητας των μονομε¬ 
λών Πρωτοδικείων. 4 

Χαρακτηρισμός ως ιστορικού διατηρητέου μνημείου 
και έργου τέχνης της Κοινοτικής Κρήνης - Δεξαμε¬ 
νής στο Βυζάρι Αμαρίου Ν. Ρεθύμνης. 5 

Χαρακτηρισμός ως ιστορικού διατηρητέου μνημείου 
του κτιρίου ιδ. της Κοινότητας Άνω Ασίτες 
Ηρακλείου. 6 


Ανάκληση της Υπουργικής απόφασης ΥΠΠΟ/ΔΙΛΑΠ/Γ/ 
1551/39189/23.6.94 (ΦΕΚ 620/Β/11.8.94) και απο¬ 
χαρακτηρισμός από ιστορικό διατηρητέο μνημείο 
του Θερινού κινηματογράφου ΟΡΦΕΑΣ επί της ο¬ 
δού Μιχαήλ Αγγέλου και πλατείας Πύρρου στα 
Ιωάννινα, ιδ. Νιζαμουντίν Γαζαλή Μετκόβεη 
Μουαζέτ Πιτάρκα και Κτηματικής Υπηρεσίας 


Ιωαννίνων. 7 

Χαρακτηρισμός ως ιστορικού διατηρητέου μνημείου 
με ζώνη προστασίας 25 μέτρων περιμετρικά της 
κρήνης - δεξαμενής «παλαιά βρύση» στον Άγιο 

Βασίλειο Πεδιάδοςτου Ν. Ηρακλείου. 8 

Σύσταση Οργανικής Μονάδας Πολιτικής Προστασίας 

στη Νομαρχιακή Αυτοδιοίκηση Αρκαδίας. 9 

Σύσταση Δημοτικής Επιχείρησης ελεγχόμενης Στάθ¬ 
μευσης απότοΔήμο Κω Ν. Δωδεκάνησου. 10 

Χορήγηση άδειας ίδρυσης και λειτουργίας ραδιοϊσο¬ 
τόπων κατηγ. (Α-2) της Γενικής Κλινικής «12 
Απόστολοι» Γ. Κωστοπούλου επί της οδού 

Παπαρρηγοπούλου 15. 11 

Σύσταση Ν.Π.Δ.Δ. στην Κοινότητα Μπάφρας Ν. 
Ιωαννίνων με την επωνυμία «ΠΝΕΥΜΑΤΙΚΗ - ΠΟΛΙ¬ 
ΤΙΣΤΙΚΗ ΚΑΙ ΑΘΛΗΤΙΚΗ ΑΝΑΠΤΥΞΗ ΜΠΑΦΡΑΣ».... 12 


Χορήγηση άδειας άσκησης επαγγέλματος Κοινωνικού 

Λειτουργού στην Άννα Μάζη του Ιωάννη. 13 

Σύσταση Δημοτικής Επιχείρησης Ανάπτυξης Νεά¬ 
πολης Ν. Λακωνίας με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΑΝΑΠΤΥΞΗΣ ΝΕΑΠΟΛΗΣ». 14 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στη Φ. 3131/17/96/28.2.97 
κοινή απόφαση Υπουργών Ανάπτυξης και Εμπο¬ 
ρικής Ναυτιλίας. 15 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2031057/4137/0025 (1) 

Αύξηση ανωτάτου ορίου έκδοσης εγγυητικών επιστολών 
από την «Κτηματική Τράπεζα». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του Νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της 
Εθνικής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου 
Οικονομικών» {Α 128/88). 

3. Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με Εντολή Υπουργού" στο 
Γενικό Γρταμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λ.π.». 

4. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λ.π. 

5. Την από 5.5.97 επιστολή της ανωτέρω Τράπεζας με 
την οποία ζητά αύξηση του ανωτάτου ορίου έκδοσης των 
εγγυητικών επιστολών της από 5.000.000.000 που έχει κα¬ 
θοριστεί με την αριθμ. 2041336/6871/0025/11.7.94 από¬ 
φασή μας σε 439.872.500.000 δρχ. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Καθορίζουμε το ανώτατο όριο έκδοσης Εγγυητικών Επι¬ 
στολών της Κτηματικής Τράπεζας Ελλάδος στο ποσό των 
δρχ. τετρακοσίων δισεκατομμυρίων (400.000.000.000) με 
τους όρους και τις προϋποθέσεις βάσει των οποίων παρέ¬ 
χονται από τις Τράπεζες που λειτουργούν στην Ελλάδα 
εγγυήσεις στο Δημόσιο και τα Νομικά Πρόσωπα Δημοσίου 
Δικαίου γαι εκτέλεση έργων προμήθειες κ.λ.π. (απόφαση 
μας 2028691/4534/3.8.95). 

Η απόφασή μας αυτή να δημοσιευθεί στην Εφημερίδα 
της Κυβερνησεως, 

Αθήνα, 16 Μαΐου 1997 
Με εντολή Υπουργού 
Ο Ειδικός Γραμματέας 

ΔΗΜ. ΔΡΙΤΣΑΣ 

-+_. . 

Αριθ. 11158 (2) 

Κήρυξη υποχρεωτικής της από 4.3.97 ΣΣΕ για τους όρους 
αμοιβής και εργασίας των χειριστών και βοηθών χειρι¬ 
στών εκσκαπτικών κλπ. μηχανημάτων εκτελέσεως τε¬ 
χνικών έργων όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργοό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 23ης Απριλίου 
1997. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούντο 51%των εργαζο¬ 
μένων του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 4.3.97 ΣΣΕ για τους 
όρους αμοιβής και εργασίας των χειριστών και βοηθών 
χειριστών εκσκαπτικών κλπ μηχανημάτων εκτελέσεως τε¬ 
χνικών έργων όλης της χώρας για ολους τους εργοδότες 
και εργαζομένους του επαγγέλματος στον κλάδο που α¬ 
φορά αυτή. 

2) Η ισχύς της απόφασης αυτής αρχίζει από 19 Μαρτίου 
1997. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 1997 

Ο ΥΦΥΠΟΥΙΊ 05. 

ΧΡΗΣΤΟΣ ΠΡΩΤΟΠΑΠΠΑΣ 


Αριθ. Υ7/1464 (3) 

Χορήγηση της Παιδιατρικής Νοσηλευτικής Ειδικότητας 
από το Γενικό Περιφερειακό Νοσοκομείο Θεσσα¬ 
λονίκης ΗΠΠΟΚΡΑΤΕΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 5του Ν. 1579/85 «Ρύθμιση για την εφαρμο¬ 
γή και ανάπτυξη του Εθνικού Συστήματος Υγείας και άλ¬ 
λες διατάξεις» (ΦΕΚ 217/Α/85). 

2. Την αρ. Α4/203/88 Υπουργική Απόφαση «Καθορισμός 
όρων και προϋποθέσεων για τη χορήγηση τίτλου ειδικού 
Νοσηλευτή» (ΦΕΚ 106/Β/88). 

3. Τις αρ. Α4β/4844/88 και Α4β/4635/89 Υπουργικές 
Αποφάσεις. 

4. Τα αρ. 11182/23.9.96,16381/20.12.96 και 614/16.1.97 
έγγραφα του Γενικού Περιφερειακού Νοσ/μείου Θεσ/νί¬ 
κης «ΙΠΠΟΚΡΑΤΕΙΟ». 

5. Την αρ. 14 της 128ης Ολομ,/23.1.97 Απόφαση του 
Κεντρικού Συμβουλίου Υγείας. 

6. Την παρ. 3 του άρθρου 22 του Ν. 2362/95 «περί 
Δημοσίου Λογιστικού, ελέγχου των δαπανών του 
Κράτους και άλλες διατάξεις» (ΦΕΚ 247/Α/95). 

7. Την αρ ΔΥ3α/οικ. 878/4.10.96 Κοινή Απόφαση του 
Πρωθυπουργού και του Υπουργού Υγείας και Πρόνοιας 
με θέμα «Ανάθεση αρμοδιοτήτων στους Υφυπουργούς 
Υγείας και Πρόνοιας» (ΦΕΚ 924/Β/96). 

8. Την αρ. 1107147/1239/0006Α/4.10.96 Υπουργική 
Απόφαση «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών» (ΦΕΚ 
922/Β/96). 

9. Το γεγονός ότι η δαπάνη ύψους 7.640.000 δρχ. για το 
έτος 1997 που θα προκληθεί από την έναρξη του προ¬ 
γράμματος της Παιδιατρικής Νοσηλευτικής Ειδικότητας, 
θα καλυφθεί από τον προϋπολογισμό του εν λόγω 
Νοσοκομείου σύμφωνα με τις διατάξεις του άρθρου 27 
του Ν. 2081/92, ΚΑΕ 9292, φορέας Γ.Π.Ν.Θ. «ΙΠΠΟΚ- 
ΡΑΤΕΙΟ», όπως αναφέρεται στο με αρ. 614/16.1.97 έγ- 
γραφοτου Γ.Π.Ν.Θ. «1ΠΠΟΚΡΑΤΕΙΟ». αποφασίζουμε: 

Ορίζουμε όπως το Γενικό Περιφερειακό Νοσοκομείο 
Θεσσαλονίκης «ΙΠΠΟΚΡΑΤΕΙΟ» χορηγεί την ειδικότητα 
της Παιδιατρικής Νοσηλευτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΟΙΚΟΝΟΜΙΚΟΝ 

Ν. ΧΡΙΣΤΟΔΟΥΛΑΚΗΣ 

-♦- 

Αριθ. 6914 (4) 

Αύξηση της. λόγω ποσού, αρμοδιότητας των μονομελών 
Πρωτοδικείων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τη διάταξη της παρ. 10 του άρθρου 7 του Ν. 
2145/1993 (ΦΕΚ 88/28.5.93 τ.Α') «Ρύθμιση θεμάτων εκτέ¬ 
λεσης ποινών, επιταχύνσεως και εκσυγχρονισμού των 
διαδικασιών απονομής της δικαιοσύνης και άλλων θεμά¬ 
των. 


ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 

β) Την αριθ. 40320/14.6.95 (ΦΕΚ 552/23.6.95 τ.Β') από¬ 
φασή μας. 

γ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Στην παράγραφο 2 του άρθρου 14 του Κώδικα 
Πολιτικής Δικονομίας το ποσό των πέντε εκατομμυρίων, 
που έχει οριστεί με το άρθρο 9 του Ν. 2225/94 ως ανώτα¬ 
το όριο της αρμοδιότητας των Μομομελών Πρωτοδι¬ 
κείων, αυξάνεται σε οκτώ εκατομμύρια δραχμές. 

Η απόφαση αυτή αρχίζει να ισχύει από 1.1.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 19 Μάίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-φ- 

Αριθ. ΥΠΠΟ/ΔΙΛΑΠ/Γ/1258/23996 (5) 

Χαρακτηρισμός ως ιστορικού διατηρητέου μνημείου και 
έργου τέχνης της Κοινοτικής Κρήνης - Δεξαμενής στο 
Βυζάρι Αμαρίου Ν. Ρεθύμνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων- που δημοοιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιο¬ 
τήτων», όπως αντικαταστάθηκε με το άρθρο 14και 17του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμούτου ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» σιους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Ολα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 6/13.2.97, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο την 
Κοινοτική Κρήνη - Δεξαμενή στο Βυζάρι Αμαρίου Νομού 
Ρεθύμνης, γιατί αποτελεί πολύ ενδιαφέρουσα κατα¬ 
σκευή, χαρακτηριστικό δείγμα λαϊκής τοπικής αρχιτεκτο¬ 
νικής. άρρηκτα συνδεδεμένο με την Ζωή των κατοίκων κα. 


σημαντικό για την μελέτη της ιστορίας της αρχιτεκτονι¬ 
κής. Επίσης ορίζουμε ζώνη προστασίας 15 μέτρα περιμε¬ 
τρικά του κτίσματος για την προβολή και ανάδειξη του 
μνημείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥ ΔΑΚΗ Σ 

-Φ- 

Αριθ. ΥΠΠΟ/ΔΙΛΑΠ/Γ/932/23997 (6) 

Χαρακτηρισμός ως ιστορικού διατηρητέου μνημείου του 
κτιρίου ιδ. της Κοινότητας Άνω Ασίτες Ηρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοοιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιο¬ 
τήτων», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
τουΝ. 1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ 61 /Α/13.4.92). 

ε) Του Π.Δ. 941/77«περί Οργανισμούτου ΥΠΠΕ». 

2. Την Διυπουργική απόφαση ΥΠΠΟ,'ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων. Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84} «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 4/30.1.97. αποφασίζου¬ 
με: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας της Κοινότητας Άνω Ασίτες του Ν. 
Ηρακλείου, γιατί αποτελεί χαρακτηριστικό δείγμα κατοι¬ 
κίας λαϊκής αρχιτεκτονικής της περιοχής, σημαντικό για 
τη μελέτη της τυπολογίας ανάλογων χτισμάτων και για 
την ιστορία της αρχιτεκτονικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 2 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ.ΟΡΦΑΝΟΥΔΑΚΗΣ 

Αριθ. ΥΠΠΟ/ΔΙΛΑΠ/Γ/2035/23999 (7) 

Ανάκληση της Υπουργικής απόφασης ΥΠΠΟ/ΔΙΛΑΠ/Γ/ 
1551/39189/23.6.94 (ΦΕΚ 620/Β/11.8.94} και αποχα¬ 
ρακτηρισμός από ιστορικό διατηρητέο μνημείο του 
Θερινού κινηματογράφου ΟΡΦΕΑΣ επί της οδού 
Μιχαήλ Αγγέλου και πλατείας Πύρρου στα Ιωάννινα, 
ιδ. Νιζαμουντίν Γαζαλή Μετκόβεη Μουαζέτ Πιτάρκα 
και Κτηματικής Υπηρεσίας Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιο¬ 
τήτων», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 {ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4,84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 13/10.4.97, αποφασίζου¬ 
με: 

Ανακαλούμε την ΥΑ ΥΠΠΟ/ΔΙΛΑΠ/Γ/1551/39189/ 
23.6.94 (ΦΕΚ 620/Β/11.8.94) και αποχαρακτηρίζουμε από 
ιστορικό διατηρητέο μνημείο, που χρειάζεται ειδική κρα¬ 
τική προστασία σύμφωνα με τις διατάξεις του Ν. 1469/50, 
το Θερινό κινηματογράφο ΟΡΦΕΑΣ επί της οδού Μιχαήλ 
Αγγέλου και πλατείας Πύρρου στα Ιωάννινα, ιδιοκτησίας 
Νιζαμουντίν Γαζαλή Μετκόβεη, Μουαζέτ Πιτάρκα και 
Κτηματικής Υπηρεσίας Ιωαννίνων, διότι έπαυσαν να ισχύ¬ 
ουν τα κριτήρια της βιωσιμότητας, της μορφής του κτιρί¬ 
ου και του χώρου, και της αντιπροσωπευτικότητας. 

Επίσης, η χρήση του χώρου ως χώρου στάθμευσης αυ¬ 
τοκινήτων επίτέσσερα χρόνια έχει ως αποτέλεσμα να μην 
αποτελεί πλέον σημείο αναφοράς των κατοίκων της πό- 
λης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19Μάίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 


Αριθ. ΥΠΠΟ/ΔΙΛΑΠ/Γ/1259/23998 (8) 

Χαρακτηρισμός ως ιστορικού διατηρητέου μνημείου με 
ζώνη προστασίας 25 μέτρων περιμετρικά της κρήνης - 
δεξαμενής «παλαιά βρύση» στον Άγιο Βασίλειο 
Πεδιάδοςτου Ν. Ηρακλείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/1932 «Περί Αρχαιο¬ 
τήτων», όπως αντικαταστάθηκε μετο άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περίπροστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμούτου ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού καιτους Προϊσταμένους Υπηρεσιών 
του ιδίου Υπουργείου» (ΦΕΚ210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και 
Προϊσταμένους των Δ/νσεων, Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 6/13.2.97, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο την 
κρήνη - δεξαμενή «Παλαιά Βρύση» στον Άγιο Βασίλειο 
Πεδιάδοςτου Ν. Ηρακλείου, γιατί πρόκειται για αξιόλογο 
δείγμα Κρήνης, σημαντικό για τη μελέτη της ιστορίας της 
αρχιτεκτονικής. 

Επίσης ορίζουμε ζώνη προστασίας 25 μέτρα περιμετρι¬ 
κά του κτίσματος για την προβολή και ανάδειξη του μνη¬ 
μείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα. 2 Απριλίου 1997 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

- ♦- 

Αριθ. 25/1997 (9) 

Σύσταση Οργανικής Μονάδας Πολιτικής Προστασίας στη 
Νομαρχιακή Αυτοδιοίκηση Αρκαδίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΑΡΚΑΔΙΑΣ 

Έχοντας υπόψη: 

α. Τις διατάξεις ταυ άρθρου 104 του Π.Δ. 30/1996 (ΦΕΚ 
Α 21) «Κώδικας Νομαρχιακής Αυτοδιοίκησης». 

β. Τις διατάξεις της παραγράφου 2του άρθρου 7 καιτης 
παραγράφου 3του άρθρου 16του Ν. 2344/1995. 

γ. Τιςαριθ. 10 και 12/1995 αποφάσεις του Νομαρχιακού 
Συμβουλίου Αρκαδίας περί ψηφίσεως του Οργανισμού 
Εσωτερικής Οργάνωσης και Λειτουργίας της 
Νομαρχιακής Αυτοδιοίκησης Αρκαδίας. 

δ) Το υπ' αριθ. 25033/29.5.1996 έγγραφο της Γενικής 
Γραμματείας Πολιτικής Προστασίας του Υπουργείου 
Εσωτερικών. Δημόσιας Διοίκησης και Αποκέντρωσης και 
ύστερα απάτην υπ’ αριθ. 7/13.3.1997 ομόφωνη απόφαση 
της Νομαρχιακής Επιτροπής Οικονομικής Ανάπτυξης. 
Απασχόλησης και Διεθνών Σχέσεων. 

Μετά τα παραπάνω το Νομαρχιακό Συμβούλιο ομόφω¬ 
να, αποφασίζει: 

Α) Τροποποιεί τον Οργανισμό Εσωτερικής Οργάνωσης 
και Λειτουργίας της Νομαρχιακής Αυτοδιοίκησης 
Αρκαδίας και συνιστά στη Νομαρχιακή Αυτοδιοίκηση 
Αρκαδίας Οργανική Μονάδα Πολιτικής Προστασίας με 
τίτλο «Γραφείο Πολιτικής Προστασίας». 

Το ανωτέρω Γραφείο θα συμπεριλαμβάνεται στις 
Υπηρεσίες Στήριξης του Νομάρχη και θα υπάγεται στο 
Τμήμα Πολιτικής Σχεδίασης Εκτάκτου Ανάγκης. 

Η Μονάδα Πολιτικής Προστασίας έχει τις εξής αρμο¬ 
διότητες: 

- Μέριμνα για την σύνταξη, εξειδίκευση και εφαρμογή 
σχεδίου εκτάκτου ανάγκης για την αντιμετώπιση φυσικών 
καταστροφών, σεισμών και πλημμυρών. 

- Προτείνει και συμμετέχει στην εκπόνηση μελετών για 
εκπαιδευτικά, ενημερωτικά προγράμματα στα σχολεία σε 
συνεργασία με τους αρμόδιους φορείς (Ο.Α.Σ.Π. κλπ.) και 
φροντίζει για τη συνεχή ενημέρωση των μαθητών και άλ¬ 
λων κοινωνικών ομάδων σε θέματα που αφορούν το φαι¬ 
νόμενο «Σεισμός». 

- Προετοιμάζει και συμμετέχει σε ασκήσεις ετοιμότη¬ 
τας τόσο σε τοπικό όσο και σε εθνικό και διεθνές επίπεδο. 

- Φροντίζει για τον συντονισμό και άρση επικινδυνοτήτων 
σε δημόσιους χώρους, προτείνει και ελέγχει την εκπόνηση 
μελετώνγιατηναντισεισμική προστασίατου Νομού. 

Β) Συνιστά μία (1) θέση ΔΕ Διοικητικού, για τη στελέχω- 
σητου «Γραφείου Πολιτικής Προστασίας». 

Από την παρούσα απόφαση προκαλείται δαπάνη σε βά¬ 
ρος του Κρατικού Προϋπολογισμού το ύψος της οποίας 
δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 13 Μαρτίου 1997 
Ο Πρόεδρος Ν.Σ. 

Γ. ΑΓΡΑΝΙΩΤΗΣ 

-*- 

Αριθ. 606 (10) 

Σύσταση Δημοτικής Επιχείρησης ελεγχόμενης Στάθμευ¬ 
σης από το Δήμο Κω Ν. Δωδεκανήσου. 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΔΩΔΕΚΑΝΗΣΟΥ 

Έχοντας υπόψη: 

1. Την αριθ. 38/1997 απόφαση του Δημοτικού 
Συμβουλίου περί «Σύστασης Δημοτικής Επιχείρησης 
Ελεγχόμενης Στάθμευσης». 

2. Τις διατάξεις του άρθρου 277 του Π.Δ/τος 410/95 
«Δημοτικός και Κοινοτικός Κώδικας». 

3. Την αριθ. 23/29.4.1997 αξιολόγηση της οικονομικοτε- 
χνικής μελέτης ίδρυσης της Επιχείρησης. 


4. Τις διατάξεις του άρθρου 47 του Ν. 2218/94, και τις 
διατάξεις του άρθρου 4 του Ν. 2240/94, αποφασίζουμε: 

Α. Εγκρίνουμε τη σύσταση αμιγούς Επιχείρησης από το 
Δήμο Κω. με την επωνυμία «Δημοτική Επιχείρηση 
Ελεγχόμενης Στάθμευσης». 

Β. Εγκρίνουμε ως έδρα ίδρυσης της Επιχείρησης την 
πόλη της Κω. 

1. ΝΟΜΙΚΗ ΦΥΣΗ: 

Η Επιχείρηση είναι Νομικό Πρόσωπο Ιδιωτικού Δικαίου 
(Ν.Π.Ι.Δ.), λειτουργεί με τη μορφή εταιρείας μικτής οικο¬ 
νομίας, με δική της διαχείριση και προϋπολογισμό καιδιέ- 
πεται από τις διατάξεις του Π ,Δ/τος 410/1995 (ΦΕΚ Α 231) 
«περί Δημοτικού και Κοινοτικού Κώδικα». 

ΣΚΟΠΟΣ ΤΗΣ ΕΠΙΧΕΙΡΗΣΗΣ. 

2. ΚΥΡΙΟΣ: 

Η εφαρμογή του μέτρου της ελεγχόμενης στάθμευσης 
στην εδαφική αρμοδιότητα του Δήμου της Κω. 

3. ΣΥΜΠΛΗΡΩΜΑΤΙΚΑ: 

Η παροχή υπηρεσιών που έχουν σκοπό την εξυπηρέτη¬ 
ση του κοινού, δια της επιβοήθησης του έργου της 
Δημοτικής Αστυνομίας Κω. 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ. 

4. ΣΥΝΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ: 

4α. Διοικείται από πενταμελές Διοικητικό Συμβούλιο. 

4β. Τρία (3) από τα μέλη του είναι αιρετοί εκπρόσωποι 
του Δήμου, ένας (1) είναι εκπρόσωπος κοινωνικού φορέα 
και ένας (1) είναι κάτοικος ή Δημότης του Δήμου Κω, που 
έχει γνώσεις, πείρα σχετικές με το αντικείμενο της 
Επιχείρησης. 

4γ. Στα μέλη του Διοικητικού Συμβουλίου, προτείνεται 
και εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η Επιχείρηση απασχολεί περισ¬ 
σοτέρους από είκοσι (20) εργαζόμενους. 

5. ΘΗΤΕΙΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ: 

Η θητεία του Διοικητικού Συμβουλίου είναι τετραετής 
και ακολουθείτη θητεία του Δημοτικού Συμβουλίου. 

6. ΟΡΙΣΜΟΣ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ: 

6α. Τα μέλη του Διοικητικού Συμβουλίου ορίζονται μαζί 
με τους αναπληρωτές τους από το Δημοτικό Συμβούλιο. 

6β. Το Δημοτικό Συμβούλιο ορίζει τον Πρόεδρο και 
Αντιπρόεδρο του Διοικητικού Συμβουλίου της 
Επιχείρησης. 

7. ΔΙΕΥΘΥΝΤΗΣ: 

Με απόφαση του Διοικητικού Συμβουλίου της 
Επιχείρησης, προσλαμβάνεται ο Γ ενικός Διευθυντής της. 

8. ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ: 

Η διάρκεια της Επιχείρησης είναι για είκοσι (20) έτη, α¬ 
πάτη δημοσίευση στη Εφημερίδα της Κυβερνήσεως της 
συστατικής πράξης του Περιφερειακού Διευθυντή. 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ. 

9. ΑΡΧΙΚΟ: 

Κεφάλαιο της Επιχείρησης είναι χρηματικό ποσό οκτώ 
εκατομμυρίων (8.000.000) δραχμών, που καταβάλει ο 
Δήμος της Κω. 

10. ΑΠΟΘΕΜΑΤΙΚΟ: 

Κεφάλαιο της Επιχείρησης είναι και το αποθεματικό α- 
νερχόμενο σε τέσσερα εκατομμύρια (4.000.000) δραχ¬ 
μές, που σχηματίζεται από τα κέρδη της. 

11. ΠΕΡΙΟΥΣΙΑ ΤΗΣ ΕΠΙΧΕΙΡΗΣΗΣ: 

11α. Περιουσίατης Επιχείρησης αποτελούντα πράγμα¬ 
τα του γραφειακού της εξοπλισμού και τα μέσα μεταφο¬ 
ράς. 

11 β. Ακίνητη περιουσία δεν διαθέτει. 

12. ΠΟΡΟΙ ΤΗΣ ΕΠΙΧΕΙΡΗΣΗΣ. 

Τα έσοδα της επιχείρησης προέρχονται από τα τέλη της 
ελεγχόμενης στάθμευσης, τα πρόστιμα από τις παραβά¬ 
σεις στάθμευσης, που βεβαιώνουν οι Υπάλληλοι της και 
τυχόν δάνεια, κληρονομιές, εισφορές, δωρεές και λοιπές 
επιχορηγήσεις. 

ΕΚΠΡΟΣΩΠΟΙ ΤΗΣ ΕΠΙΧΕΙΡΗΣΗΣ. 

Εκπροσωπείται από τον Πρόεδρο του Διοικητικού 
Συμβουλίου της ή αδυναμίας του από τον Αντιπρόεδρο ή 
τους νόμιμους αναπληρωτές τους. 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ. 

13. ΔΙΑΛΥΣΗ: 

13α. Με απόφαση του Δημοτικού Συμβουλίου λαμβανο- 
μένη μετηνπλειοψηφία και τη διαδικασία που ορίζεται για 
τη σύσταση της. 

13β. Όταν λήξει χωρίς να παραταθεί η ορισθείσα διάρ- 
κειά της, με την συστατική πράξη. 

13γ. Σε περίπτωση πτώχευσης. 

14. ΕΚΚΑΘΑΡΙΣΗ; 

14α. Η εκκαθάριση γίνεται από εκκαθαριστές που ορί¬ 
ζονται από το Δημοτικό Συμβούλιο. 

Ι4β. Στην εκκαθάριση διεκπεραιώνονται οι εκκρεμείς υ¬ 
ποθέσεις, εισπράττονται οι απαιτήσεις, ρευστοποιείται η 
περιουσία της και πληρώνονται τα χρέη. 

14γ. Το υπόλοιπο περιέρχεται στο Δήμο. 

Γ. Η σύσταση της πιο πάνω Επιχείρησης, θα επιβαρύνει 
τον Δήμο με το ποσό των οκτώ εκατομμυρίων (8.000.000) 
δραχμών, ως αρχικό κεφάλαιο για το έτος 1997. 

Η παρούσα να δημοσιευθεί στην Εφημερίδα της 
Κυβερνήσεως. 

Κως, 9 Μαΐου 1997 

Με εντολή Γ.Γ. Περιφέρειας Νοτίου Αιγαίου 
Ο Αναπληρωτής Περιφερειακού Διευθυντή 
ΡΙΖΟΣ ΡΙΖΟΠΟΥΛΟΣ 

-φ- 

Αριθ. ΔΥ/Γ1/45028/13.5.1997 (11) 

Χορήγηση άδειας ίδρυσης και λειτουργίας ραδιοϊσοτό¬ 
πων κατηγ. (Α-2) της Γ ενικής Κλινικής «12 Απόστολοι» 
Γ. Κωστοπούλου επίτης οδού Παπαρρηγοπούλου 15. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την ΔΥ/Γ1/45028/13.5.97 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74 και Π.Δ. 470/83 και Υπουργικών αποφά¬ 
σεων Α2 στ/οικ. 2236/78 και 14632/φορ. 1416/91 χορηγή¬ 
θηκε άδεια ίδρυσης και λειτουργίας εργαστηρίου ραδιοϊ¬ 
σοτόπων κατηγ. (Α-2) στην Γ ενική Κλινική «12 Απόστολοι» 
Γ. Κωστοπούλου επίτης οδού Παπαρρηγοπούλου 15. 

Η άδεια ισχύει μέχρι 16.9.98. 

Θεσσαλονίκη, 13 Μαΐου 1997 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 

-Φ- 

Αριθ. 11507 (12) 

Σύσταση Ν.Π.Δ,Δ. στην Κοινότητα Μπάφρας Ν. 
Ιωαννίνων με την επωνυμία «ΠΝΕΥΜΑΤΙΚΗ - ΠΟΛΙ¬ 
ΤΙΣΤΙΚΗ ΚΑΙ ΑΘΛΗΤΙΚΗ ΑΝΑΠΤΥΞΗ ΜΠΑΦΡΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 


2. Την αριθμ.27/1997 απόφαση του Κοινοτικού Συμ¬ 
βουλίου Μπάφρας. αποφασίζουμε: 

1. Συστήνουμε στην Κοινότητα Μπάφρας του Νομού 
Ιωαννίνων Ν.Π.Δ,Δ. με την επωνυμία «ΠΝΕΥΜΑΤΙΚΗ - 
ΠΟΛΙΤΙΣΤΙΚΗ ΚΑΙ ΑΘΛΗΤΙΚΗ ΑΝΑΠΤΥΞΗ ΜΠΑΦΡΑΣ». 

2. Σκοπός του Ν.Π. είναι η πνευματική - πολιτιστική και 
αθλητική ανάπτυξη της Κοινότητας με τη λειτουργία: 

α) Πνευματικού - Πολιτιστικού Κέντρου. 

β) Κοινοτικής Βιβλιοθήκης. 

γ) Κέντρου Νεότητας - Αθλητικού Κέντρου. 

3. Πόροιτου Ν.Π. είναι: 

α) Ετήσια επιχορήγηση της Κοινότητας 250.000 δρχ. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Πρόσοδοι από περιουσιακά του στοιχεία. 

δ) Εισπράξεις από το αντίτιμο πραγμάτων και υπηρε¬ 
σιών που παρέχει. 

4. Το Ν.Π. εκπροσωπείται στα Δικαστήρια και σε κάθε 
Αρχή από τον Πρόεδρο του Δ.Σ. και σε περίπτωση απου¬ 
σίας του ή κωλύματος από τον Αντιπρόεδρο. 

5. Κάλυψη δαπάνης: (Άρθρο 27 Ν. 2081/92). 

Από τη απόφαση αυτή προκαλείται δαπάνη σε βάρος 
του προϋπολογισμού της Κοινότητας Μπάφρας ποσού 
250.000 δρχ. (Σελ. 37 Κ.Α. 212.3). 

Η παρούσα να δημοσιευθεί στην Εφημερίδα της 
Κυβερνήσεως. 

Ιωάννινα, 16 Μαϊου 1997 

Με εντολή Γ.Γ. Περιφέρειας Ηπείρου 
Ο Αναπληρωτής Περιφερειακού Διευθυντή 
ΒΑΣΙΛΕΙΟΣ ΧΗΤΑΣ 
-♦- 

Αριθ. ΔΥΠ/5138 (13) 

Χορήγηση άδειας άσκησης επαγγέλματος Κοινωνικού 
Λειτουργού στην Αννα Μάζη του Ιωάννη. 

Ο ΠΡΟΕΔΡΟΣΤΗΣ Ν.Ε.Κ.Υ. Ν. ΚΕΡΚΥΡΑΣ 

Με τηνΔΥΠ/5188/13.5.97 απόφαση του Προέδρου της 
Ν.Ε. Κοινών Υποθέσεωνχορηγήθηκε στην Αννα Μάζητου 
Ιωάννη, κάτοικο Χλωμού (οικισμός Λίνια) Ν. Κέρκυρας ά¬ 
δεια ασκήσεως επαγγέλματος Κοινωνικού Λειτουργού. 

Κέρκυρα, 13 Μαΐου 1997 

Ο Πρόεδρος της Ν.Ε. Κοινωνικών Υποθέσεων 
ΣΠΥΡ. ΓΑΤΣΟΥΛΗΣ 

-Φ- 

Αριθ. 3569 (14) 

Σύσταση Δημοτικής Επιχείρησης Ανάπτυξης Νεάπολης 
Ν. Λακωνίας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΑΝΑΠΤΥΞΗΣ ΝΕΑΠΟΛΗΣ». 

Ο ΑΝΑΠΛΗΡΩΤΗΣ ΠΕΡ/ΚΟΥ Δ/ΝΤΗ Ν. ΛΑΚΩΝΙΑΣ 

Έχοντας υπόψη: 

1. Τις διατάξεις του άρθρου 277 του Δημοτικού και 
Κοινοτικού Κώδικα Π. Δ. 410/95. 

2. Την 105/10.12.1996 απόφαση του Δημοτικού 
Συμβουλίου Νεάπολης σχετικά με τη σύσταση Δημοτικής 
Επιχείρησης με την επωνυμία «Δημοτική Επιχείρηση 
Νεάπολης (ΔΕΑΝ)». 

3. Την πλήρη οικονομοτεχνική μελέτη που συντάχθηκε 
για τη σύσταση της Αναπτυξιακής Κοινοτικής 
Επιχείρησης Νεάπολης (ΔΕΑΝ), αποφασίζουμε: 

Α. Συστήνουμε στο Δήμο Νεάπολης αμιγή Δημοτική 
Επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΝΕΑΠΟΛΗΣ» και τον τίτλο «Δ.ΕΠ.Α.Ν.» η ο¬ 
ποία θα λειτουργήσει ως ίδιο νομικό πρόσωπο ιδιωτικού 
δικαίου. 

Β. Σκοπός του Νομικού αυτού ΠροσιΨπου είναι: 

- Να κατασκευάζει, διαχειρίζεται, λειτουργεί πολιτιστι¬ 
κά κέντρα και λοιπούς χώρους κοινωνικών και πολιτιστι¬ 
κών λειτουργιών καθώς και αθλητικών δραστηριοτήτων. 

- Να ιδρύει και λειτουργεί καλλιτεχνικά, εικαστικά και α¬ 
θλητικά τμήματα, επίσης να αναπτύσσει προγράμματα 
μαζικού λαϊκού αθλητισμού. 

- Να δημιουργήσει και λειτουργήσει Δημοτική 
Δανειστική Βιβλιοθήκη. 

- Να δημιουργήσει και λειτουργήσει Φιλαρμονική 
Ορχήστρα του Δήμου. 

Να οργανώσει και αναπτύξει τον τομέα της τουριστι¬ 
κής ανάπτυξηςτηςπεριοχήςτηςπόλης, στους τομείς της 
ενημιέρωσης των επισκεπτών, της διαφήμισης και της 
προβολής, της βελτίωσης των παρεχόμενων υπηρεσιών 
και της επαγγελματικής εκμετάλλευσης τουριστικών κα¬ 
ταλυμάτων κάθε είδους. 

-Να κατασκευάζει, διαχειρίζεται, εκμεταλλεύεται εγκα¬ 
ταστάσεις εστίασης και αναψυχής (εστιατόρια, αναψυ- 
κτήρια, καφετερίες, θέατρο κ.λπ.). 

- Να μελετά και να ενεργεί με έργα για την προστασία 
του περιβάλλοντ ος τόσο του φυσικού όσο και του αστι¬ 
κού. 

Να επιμελείται και παράγει διάφορες έντυπες εκδό¬ 
σεις μιε σκοπό την πληρέστερη ενημέρωση των δημοτών 
αλλά και των επισκεπτών. 

- Να διοργανώνει επιμορφωτικά σεμινάρια, προγράμ¬ 
ματα κατάρτισης και επαγγελματικού προσανατολισμού 
σε διάφορους τομείς, καθώς και να μελετά, να προτείνει 
και υλοποιεί προγράμματα που χρηματοδοτούνται από 
φορείς της Ευρωπαϊκής Ένωσης ή άλλους φορείς δημό¬ 
σιους ή ιδιωτικούς, με μόνιμο στόχο την ανάπτυξη της πε¬ 
ριοχής. 

- Να διαχειρίζεται έσοδα του Δήμου Νεάπολης από: 

1. Διαφήμιση (τέλη και ενοίκια) 

2. Μισθώματα αστικών ακινήτων ιδιοκτησίας του Δήμου 

3. Τέλη χρήσεως πεζοδρομίου. 

Γ. Έδρα της επιχείρησης είναι η πόλη της Νεάπολης 
Νομού Λακωνίας. 

Δ. Ο Δήμος διαθέτει στην επιχείρηση χρηματικό ποσό 
δρχ. 15.000.000 {δεκαπέντε εκατομμύρια) σαν αρχικό κε¬ 
φάλαιο. 

Ε. Η διάρκεια της επιχείρησης είναι τριάντα (30) χρόνια 
από την δημοσίευση της παρούσας απόφασης στην 
Εφημερίδα της Κυβερνήσεως. 

ΣΤ. Η Επιχείρηση διοικείται από πενταμελές Διοικητικό 
Συμβούλιο τα μέλη του οποίου ορίζονται με τους αναπλη¬ 
ρωτές τους από το Δημοτικό Συμβούλιο. Από τα μέλη του 
Διοικητικού Συμβουλίου τρεις (3) είναι αιρετοί εκπρόσω¬ 
ποι του Δήμου, ένας (1) είναι εκπρόσωπος των εργαζομέ¬ 
νων στην επιχείρηση εφόσον αυτή απασχολεί πάνω από 
είκοσι εργαζόμενους και ένας (1) εκπρόσωπος κοινωνι¬ 
κού φορέα που ορίζεται ο Εμπορικός Σύλλογος 
Νεάπολης 

Στην περίπτωση που δεν υπάρχει εκπρόσωπος των ερ¬ 
γαζομένων ορίζεται κάτοικος της περιοχής με γνώσεις 
σχετικές με το αντικείμενο της επιχείρησης. 

Ζ Πόροιτης επιχείρησης είναιτα έσοδα από διαφήμιση, 


από τα μισθώματα των αστικών ακινήτων ιδιοκτησίας του 
Δήμου, από τα τέλη χρήσεως πεζοδρομίων, έσοδα τα ο¬ 
ποία εκχωρεί στο σύνολό τους ο Δήμος στην επιχείρηση, 
στην οποία και αναθέτει την άσκηση των σχετικών δρα¬ 
στηριοτήτων. Επίσης πόροιτης επιχείρησης είναι τα έσο¬ 
δα από την λειτουργία ή εκμετάλλευση χώρων εστίασης 
και αναψυχής από την εκμετάλλευση ενοικιαζομένων δω¬ 
ματίων, καθώς και τα έσοδα από δωρεές, επιχορηγήσεις, 
εισφορές, κληρονομιές ή κληροδοσίες ή από οποιαδήπο¬ 
τε άλλη νόμιμη αιτία. 

Η. Η επιχείρηση διαλύεται: α) Με απόφαση του Δ.Σ. με 
την απόλυτη πλειοψηφία των μελών του, β) Σε περίπτωση 
πτώχευσης της επιχείρησης, γ) Όταν λήξει ο χρόνος για 
τον οποίο συστήθηκε χωρίς να παραταθεί. 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης το υπό¬ 
λοιπο περιέρχεται στην Κοινότητα. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές μετις δημοτικές και Κοινοτικές Επιχειρήσεις δια¬ 
τάξεις του Π.Δ. 410/95 (Δ.Κ.Κ.) και την 25027/2.4.1984 α¬ 
πόφαση του Υπουργού Εσωτερικών. 

10. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
Νεάπολης ύψους 15.000.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 8 Μάίου 1997 

Με εντολή Γ. Γραμ. Περιφ. Πελ/σου 

Η Αναπληρώτρια Π.Δ. 

ΧΡΙΣΤΙΝΑ ΔΡΙΒΑΚΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ 178/12.3.1997 (τ. Β') όπου δημοσιεύθηκε η Φ. 
3131/17/96/28.2.97 κοινή απόφαση των Υπουργών 
Ανάπτυξης και Εμπορικής Ναυτιλίας με θέμα «Χορήγηση 
αδειών άσκησης υπαίθριου (στάσιμου και πλανόδιου) ε¬ 
μπορίου στουςχερσαίουςχώρουςτοπικής αρμοδιότητας 
Οργανισμών Λιμένα, Λιμενικών Ταμείων και ΕΟΤ καθώς 
και επί πλοίων - Χορήγηση αδειών, ίδρυσης και λειτουρ¬ 
γίας καταστημάτων υγειονομικού ενδιαφέροντος στους ί¬ 
διους χερσαίους χώρους και επί μόνιμα αγκυροβολημέ¬ 
νων πλοίων ή πλωτών ναυπηγημάτων», γίνονται οι εξής 
διορθώσεις σφαλμάτων: 

Στη σελίδα 1777: 

Στη β' στήλη στηνπαρ. 3(θ) στονπρώτο στίχο μεταξύτων 
λέξεων «Η» και «παρεμπόδιση» προστίθεται η λέξη «μη». 

Στη σελίδα 1778: 

1. Στην α' στήλη στον τρίτο στίχο της παρ. 2{α) μεταξύ 
των λέξεων «για» και «υπομνήματα» προστίθεται η λέξη 
«τα». 

2. Στη β' στήλη: α) στην παρ. 1 (ζ) από το εσφαλμένο 
«χρησιμοποιηθεσομένου» στο ορθό «χρησιμοποιηθησο- 
μένου». 

β) στον τρίτο στίχο της περίπτωσης (θ) της παρ. 1 του 
άρθρου 3 από το εσφαλμένο «το·> στο ορθό «τον». 

Στη σελίδα 1779: 

1. Στην α' στήλη στον δεύτερο στίχο της περίπτωσης (β) 
της παρ. 3 του άρθρου 3 από το εσφαλμένο 
«προβλεπόμενου» στο ορθό «προβλεπομένου». 

2. Στην β' στήλη: α) στον πρώτο στίχο της περίπτωσης 
(η) της παρ. 1 του άρθρου 6 μεταξύ της λέξης -πάγκο» και 
της συντομογραφίας «κ,λπ.» προστίθεται η λέξη «όχημα». 

β) στον έκτο στίχο της παρ. 1 του άρθρου 7 μεταξύ των 
λέξεων -αστυνομικής» και -ταυτότητας» προστίθεται η 
λέξη «του», 

Στη σελίδα 1781: 

1. Στη α' στήλη στον δέκατο στίχο από το εσφαλμένο 
«σε» στο ορθό «με». 

2. Στη β' στήλη: α) στοντέταρτο στίχο της παρ. 5 του άρ¬ 


θρου 14 μεταξύ των λέξεων «προηγούμενη» και «γνώμη» 
προστίθεται η λέξη «σύμφωνη». 

β) στοντέταρτο στίχο της παρ. 2 του άρθρου 13 από το 
εσφαλμένο «αρκεία» στο ορθό «αρκεί». 

Στη σελίδα 1782: 

Στην α' στήλη στον δεύτερο στίχο από το εσφαλμένο 
«’αριρου» στο ορθό «άρθρου». 

Στη σελίδα 1783; 

Στη β' στήλη: α) στον δεύτερο στίχο της παρ. 2 του άρ¬ 
θρου 26 από το εσφαλμένο «άρθρου 11» στο ορθό 
«άρθρου 1». 

β) στον πρώτο στίχο της παρ. 3 του άρθρου 26 απότο ε¬ 
σφαλμένο «εξασφαλίζει» στο ορθό «εξασφαλίσει». 

γ) στον έβδομο στίχο της παρ. 3 του άρθρου 26 από το 
εσφαλμένο «με» στο ορθό «σε». 

(Από το Υπουργείο Εμπορ. Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



